
Nr. 21094/02.10.2023
REFERAT DE APROBARE 
privind aprobarea cererii de finanțare, a caracteristicilor principale, indicatorilor tehnico-economici și a devizului general pentru obiectivul de investiții ”Colectare și evacuare ape pluviale strada Crinului în comuna Cornetu, județul Ilfov”, prin Programul Național de Investiții ANGHEL SALIGNY

  Programul naţional de investiţii "Anghel Saligny", este un program multianual, finanţat de la bugetul de stat, coordonat de Ministerul Dezvoltării, Lucrărilor Publice şi Administraţiei, şi are ca obiectiv general creşterea coeziunii teritoriale prin echiparea unităţilor administrativ-teritoriale cu dotări tehnico-edilitare şi de acces la căile de comunicaţie, îmbunătăţirea atât a condiţiilor de viaţă, cât şi a standardelor de muncă pentru toţi locuitorii României.

   În vederea includerii la finanţare prin program, beneficiarii transmit cererea de finanţare, întocmită conform modelului prevăzut în anexa nr. 1 din Ordinul nr. 1333/2021, la care se anexează:

a) devizul general estimativ, întocmit conform modelului prevăzut în anexa nr. 2.1 din ordin;

b) hotărârea consiliului local/hotărârea consiliului judeţean/hotărârea asociaţiei de dezvoltare intercomunitară pentru obiectivele de investiţii realizate prin asociaţie de dezvoltare intercomunitară pentru aprobarea cererii de finanţare şi a devizului general estimativ prevăzut la lit. a);

 Realizarea proiectului “”Colectare și evacuare ape pluviale strada Crinului în comuna Cornetu, județul Ilfov”este necesar pentru extinderea si dezvoltarea infrastructurii si confruntarea cu standardele europene in domeniul gestionarii apelor pluviale, asigurandu-se in acest fel dezvoltarea durabila a localitatii. Scopul proiectului este acela de a stabili un sistem sustenabil, cost-eficient si suportabil de management al apelor pluviale, corespunzator directivelor europene si legislatiei romanesti.

  Obiectivul principal este acela de a realiza infrastructura necesara colectarii si evacuarii excesului de ape pluviale si diminuarea efectelor negative create de excesul de apa pluviala.

  Lungimea totală a retelei de canalizare pluviala  care face obiectul acestui studiu este de 2.839 m. Din punct de vedere constructiv, functional-arhitectural si tehnologic, investitia va cuprinde urmatoarele componente: colector canalizare pluviala PVC SN8, Dn 315mm , Dn 400mm, Dn 160mm, guri de scurgere in nr.de 44 buc.

  Valoarea totală a proiectului, conform devizului general este de 6.260.912,06 lei inclusiv TVA  si 5.268.129,82 lai fara TVA, din care C+M 4.659.566,39 lei cu TVA si 3.915.602,01 fara TVA.

  Valoarea solicitata de la bugetul de stat este de: 5.839.666,46 lei inclusiv TVA.

  Valoarea finantata de la bugetul local este de: 421.245,60 lai inclusiv TVA. 


In consecinta, propun spre analizare, dezbatere si aprobare proiectul de hotarare anexat. 

